शुरुआती कारोबार में सेंसेक्स 146 अंक सुधरा  
एशियाई बाजारों के सकारात्मक रुख के बीच बंबई शेयर बाजार का सेंसेक्स शुरुआती कारोबार में करीब146 अंक ऊपर चल रहा था।
एशियाई बाजारों के सकारात्मक रुख के बीच बंबई शेयर बाजार का सेंसेक्स शुरुआती कारोबार में करीब146 अंक ऊपर चल रहा था। बाजार के जानकारों के अनुसार मजबूत आधार वाले शेयरों में लिवाली का जोर दिखा।  तीस प्रमुख शेयरों वाले सेंसेक्स में शुक्रवार को 25 अंक की गिरावट दर्ज की गयी थी। आज के शुरुआती कारोबार में यह 145.90 अंक अथवा 0.75 फीसद के सुधार के साथ 19,566.29 अंक पर पहुंच गया। नेशनल स्टाक एक्सचेंज का निफ्टी-50 भी 41.45 अंक अथवा 0.71 फीसद की बढ़ोतरी के साथ 5,867.50 अंक पर पहुंच गया। बाजार सूत्रों के मुताबिक एशियाई बाजार में तेजी के रुख से कारोबारियों द्वारा खरीद बढ़ाये जाने के कारण सूचकांक में तेजी आई।